Data was extracted from:https://www.infomed.co.il/drugs/fosfomycin/

המומחים של
Info
med
מסבירים:
פוספומיצין הינו חומר אנטיביוטי הניתן כמנה חד פעמית, לטיפול בזיהום נטול סיבוכים בדרכי השתן. כמו כן משמש גם במניעה של
זיהומים בדרכי השתן
במהלך פעולות אבחנתיות או ניתוחים. פוספומיצין הורג את החיידקים הרגישים אליו על ידי התערבותו בבניה של דופן התא החיידקי ובנוסף הוא מפחית את יכולת החיידק להיצמד לדופן התאים בדרכי השתן.
לאחר הנטילה יש לצפות לשיפור במצב הבריאותי תוך 2-3 ימים. באם המצב לא משתפר ואף מחמיר יש לפנות לרופא המטפל
.
אין להשתמש בתרופה זו במקרים של רגישות (
אלרגיה
), לחומר הפעיל או למרכיבי התרופה האחרים, במצב
אי ספיקת כליות
חמורה, ועבור מטופלי דיאליזה.
צילום: shutterstock
מידע על התרופה
אופן נטילת התרופה
אבקה להמסה במים, לשימוש אורלי.
תדירות וזמן נטילה
לטיפול בזיהום בדרכי השתן- רצוי ליטול התרופה לפני השינה לאחר ריקון שלפוחית השתן. תרופה זו ניתנת כמנה חד פעמית
.
לטיפול מניעתי של זיהומים כתוצאה מהתערבויות ניתוחית או אבחנתית-  שקית אחת 3 שעות לפני ההתערבות, ושקית אחת 24 שעות לאחר ההתערבות הניתוחית או האבחנתית.
טווח המינון
יש לשפוך את כל תכולת השקית (3 גרם) לכוס מלאה של מים, לא חמים ולערבב היטב עד התמוססות האבקה. יש לשתות מיד את כל תכולת הכוס.
תחילת ההשפעה
לאחר הנטילה יש לצפות לשיפור במצב הבריאותי תוך 2-3 ימים.
משך ההשפעה
לאחר הנטילה יש לצפות לשיפור במצב הבריאותי תוך 2-3 ימים.
מנה שנשכחה
לא רלבנטי מכיוון שמדובר במתן חד פעמי.
הפסקת התרופה
לא רלבנטי.
מינון עודף
סימני מינון עודף כוללים: פגיעה בשמיעה ובשיווי המשקל, טעם מתכתי ואף פגיעה בתפיסת חוש הטעם. יש לפנות לקבלת עזרה רפואית בצירוף אריזת התרופה.
אזהרות
תזונה
יש ליטול התרופה על קיבה ריקה, כשעתיים-שלוש לאחר הארוחה
.
או שעתיים-שלוש לפניה.
מזון עלול לעכב את ספיגת התרופה.
אלכוהול
אין בעיות מיוחדות, אך אלכוהול עשוי להחמיר את המחלה עבורה ניתנת תרופה זו.
נהיגה
השימוש עלול לגרום לסחרחורת. במקרה זה יש להימנע מנהיגה.
הריון
בהריון, ובעת תכנונו- יש להתייעץ עם הרופא טרם השימוש בתרופה. תינתן בהנחיית רופא רק אם יש צורך ברור.
הנקה
התרופה עוברת לחלב אם בכמויות קטנות. יש להיוועץ ברופא טרם השימוש בה. ניתן לקבל מנה חד פעמית בהתאם להנחיית רופא.
תינוקות וילדים
תרופה זו אינה מיועדת לילדים מתחת לגיל 12, שכן בטיחות ויעילות התרופה בקבוצת גיל זו לא נבדקו. כמו כן, לא מיועדת למטופלים השוקלים מתחת ל-50 ק"ג.
קשישים
לא צפוי שינוי במינון, יש לבחון תפקודי כליות.
דווח לרופא במקרה של
מחלת כליה, גם בעבר
זיהומים תמידיים של השלפוחית
שלשולים בעקבות נטילת תרופה אנטיביוטית בעבר
הריון
הנקה
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות לוואי נפוצות: שלשול, כאבי ראש, סחרחורת, כאבי בטן, בחילה, קשיי עיכול,  זיהום באברי המין הנשיים, עם סימנים כמו דלקת, גירוי, גרד
.
תופעות לוואי לא שכיחות כוללות: הקאות , פריחה, גרד
.
תופעות חמורות המחייבות פניה לעזרה רפואית: תופעות אלרגיה (פריחה, גירוד, קושי בנשימה, לחץ בחזה, התנפחות הפנים, הפה, השפתיים או הלשון), , כאבי בטן או שלשולים בינוניים עד חמורים, התכווצויות בבטן, צואה דמית, חום- היכולים להעיד על זיהום המעי הגס.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם וכן תוספי תזונה. בייחוד עבור:
מטוקלופראמיד: מגביר תנועתיות במערכת העיכול, נגד בחילות- מפחית את ספיגתו של פוספומיצין.
נוגדי קרישה- פעילותם נוגדת קרישת דם עלולה להשתנות בעקבות נטילת פוספומיצין, או תרופות אנטיביוטיות אחרות.
השפעת שימוש ממושך
לא רלבנטי.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא